ΑΥΤΗ Η ΣΕΙΡΑ ΝΤΟΚΙΜΑΝΤΕΡ ΠΕΡΙΕΧΕΙ ΣΚΛΗΡΕΣ ΕΙΚΟΝΕΣ
ΠΟΥ ΙΣΩΣ ΠΡΟΚΑΛΕΣΟΥΝ ΑΝΑΣΤΑΤΩΣΗ ΣΕ ΚΑΠΟΙΟΥΣ ΤΗΛΕΘΕΑΤΕΣ
ΔΙΕΘΝΕΣ ΑΕΡΟΔΡOΜΙΟ ΛOΓΚΑΝ ΒΟΣΤΩΝΗ, ΜΑΣΑΧΟΥΣΕΤΗ
ΗΧΗΤΙΚΟ ΑΠΟ: 11 ΣΕΠΤΕΜΒΡΙΟΥ 2001
American Πτήση 11, παρατηρείται κίνηση προς βορρά στα 3.500 πόδια,
μείνετε στα 3.000, στον διάδρομο τέσσερα δεξιά.
Απογειωθείτε.
Ήταν ένα όμορφο πρωινό μιας Τρίτης.
Ο ουρανός ήταν καθαρός, γαλανός, ούτε ένα σύννεφο στον ουρανό.
Ήταν "πεντακάθαρος".
Στις οκτώ το πρωί, η Πτήση 11 της American είχε ανεφοδιαστεί.
Θα πέταγε για Λος Άντζελες.
Έφυγε από τη Βοστώνη. Έγινε αεροπειρατεία.
8:13 Π.Μ.
American Πτήση 11, μείνετε στα τρία, πέντε, μηδέν.
ΦΩΝΗ ΕΛΕΓΚΤΗ ΕΝΑΕΡΙΑΣ ΚΥΚΛΟΦΟΡΙΑΣ ΒΟΣΤΩΝΗ
American Πτήση 11, Βοστώνη.
Εδώ Άθενς.
Εδώ Βοστώνη. Είπα στην Πτήση 20 της American να ανέβει και δεν απαντά.
Φαίνεται ότι στρίβει δεξιά.
Οι ελεγκτές έχασαν την επαφή,
όμως οι αεροπειρατές καθοδηγήθηκαν από τον ποταμό Χάντσον.
8:19 Π.Μ.
Είμαι αεροσυνοδός. Το πιλοτήριο δεν απαντά.
Μαχαίρωσαν κάποιον στην πρώτη θέση.
Υπάρχει καπνός, δεν μπορούμε να αναπνεύσουμε.
Δεν ξέρω. Νομίζω ότι έγινε αεροπειρατεία.
Πώς σας λένε;
Ονομάζομαι Μπέτι Ονγκ.
Είμαι αεροσυνοδός στην Πτήση 11.
Οι επιβάτες στην πρώτη θέση…
Μαχαίρωσαν τον αρχιφροντιστή και μια αεροσυνοδό στην πρώτη θέση.
Και η πόρτα του πιλοτηρίου δεν ανοίγει.
Μιλήσατε με κάποιον άλλο;
Όχι.
Κάποιος χρειάζεται φροντίδα, δεν βρίσκουμε γιατρό…
Το 2001 εργαζόμουν στο Παγκόσμιο Κέντρο Εμπορίου,
στον Νότιο Πύργο, στον Πύργο Δύο.
Ήμουν στον 101ο όροφο.
Ήμασταν στο κτίριο περίπου τέσσερα με πέντε χρόνια.
Άρχισα να δουλεύω στο ξενοδοχείο το 1981.
Πρώτα λεγόταν Vista International και μετά Marriott International Hotel.
Ήμουν μηχανικός στο ξενοδοχείο. Συντηρούσα όλο το κτίριο.
Το πρωί της 11ης Σεπτεμβρίου έφτασα γύρω στις έξι, ως συνήθως.
Γύρω στις οκτώ έχουμε μια σύντομη σύσκεψη,
όπου συζητάμε για την ημερήσια διάταξη.
Και σ' αυτήν τη σύσκεψη, το αφεντικό μας είπε
ότι υπήρχαν πελάτες στο ξενοδοχείο που είχαν πρόβλημα με το δωμάτιό τους.
Το αφεντικό ήθελε να εστιάσουμε σ' αυτούς τους δύο πελάτες.
Ήταν δύο κυρίες, η Φέι και η Λι Γκίλμορ, από το Σικάγο.
Η Λι είχε σκλήρυνση κατά πλάκας.
Είχε σοβαρό πρόβλημα.
Ήταν σε αναπηρικό καροτσάκι.
Μαχόταν για τα δικαιώματα των ατόμων με αναπηρίες.
Είπα στο αφεντικό μου ότι θα πήγαινα στο δωμάτιο
και θα φρόντιζα να καλυφθούν οι ανάγκες των πελατών μας.
ΓΡΑΦΕΙΟ ΚΡΑΤΗΣΕΩΝ AMERICAN AIRLINES ΚΑΡΙ, ΒΟΡΕΙΑ ΚΑΡΟΛΙΝΑ
8:21 Π.Μ.
American Airlines, γραμμή έκτακτης ανάγκης, παρακαλώ.
Ομιλεί η Νίντια από American Airlines.
Λάβαμε μια κλήση σχετικά με την Πτήση 11.
Η αεροσυνοδός αναφέρει ότι ο πιλότος μαχαιρώθηκε.
-Στην Πτήση 11; -Ναι.
Μιλήσαμε με τον πύργο ελέγχου.
Θα το χειριστούν ως επιβεβαιωμένη αεροπειρατεία.
Θα απομακρύνουν όλα τα αεροπλάνα.
Εντάξει.
Έκλεισε τον αναμεταδότη,
οπότε δεν γνωρίζουμε σε τι ύψος πετάει.
Περνάνε από… Μάλλον νομίζουν ότι…
Τον βλέπουν στο ραντάρ. Πιστεύουν ότι μάλλον κατεβαίνει.
Μπήκα στο λόμπι
και έπρεπε να πάρω δύο ασανσέρ για να ανεβώ στον 82ο όροφο.
Πήρα το ασανσέρ-εξπρές ως τον 78ο όροφο και μετά άλλο ένα ως τον 82ο.
Μπήκα στο γραφείο μου
και ήμουν τυχερή, γιατί το γραφείο μου ήταν δίπλα στο παράθυρο
στην ανατολική πλευρά του πύργου.
Από το παράθυρό μου έβλεπα το Ιστ Ρίβερ, όλες τις γέφυρες,
και τον ορίζοντα προς τη μεριά της Ευρώπης.
Ήμουν διευθυντής του νομικού τμήματος της Λιμενικής Αρχής
της Νέας Υόρκης και του Νιου Τζέρσεϊ.
Το Παγκόσμιο Κέντρο Εμπορίου χτίστηκε στα τέλη της δεκαετίας του '60
από τη Λιμενική Αρχή και όταν ολοκληρώθηκε
στέγασαν εκεί τα γραφεία τους.
Ο αρχιτέκτονας ήταν Ιάπωνας.
Αν και φοβόταν τα ύψη,
σχεδίασε αυτά τα δύο γιγάντια κτίρια.
Οι Ροκφέλερ και η επιχειρηματική ελίτ της Νέας Υόρκης
ήθελαν να χτίσουν ένα κέντρο παγκόσμιου εμπορίου,
οπότε το ονόμασαν "Παγκόσμιο Κέντρο Εμπορίου".
Δεν άρεσαν στους κριτικούς αρχιτεκτονικής.
Κυκλοφορούσε το αστείο
"Καλώς ήρθατε στη Νέα Υόρκη. Έχουμε διάσημα κτίρια
όπως το Εμπάιρ Στέιτ Μπίλντινγκ,
το Κτίριο Κράισλερ και τα κουτιά που τα μετέφεραν".
Όμως ο κόσμος τα συμπάθησε
και σύντομα έγιναν αγαπητά.
Οποιαδήποτε καθημερινή,
εβδομήντα με 80 χιλιάδες άνθρωποι συνωστίζονταν σε μια έκταση 64 στρεμμάτων.
Ήταν σαν μια πόλη μέσα στην πόλη.
Ήμουν υποδιοικητής
στην Υπηρεσία Μυστικών Ερευνών της Νέας Υόρκης.
Εκείνη τη μέρα είχαμε επιχείρηση στο Παγκόσμιο Κέντρο Εμπορίου.
Θα μας δωροδοκούσε ένας φοροφυγάς.
Θα τον συναντούσε μια ομάδα ερευνητών με κοριούς.
Είναι η Πτήση 11 της American;
Βάλτε το στον ασύρματο…
Έχουμε πάρει αεροπλάνα. Μη μιλάς και όλα θα πάνε καλά.
Επιστρέφουμε στο αεροδρόμιο.
ΑΕΡΟΠΕΙΡΑΤΗΣ ΠΤΗΣΗΣ 11
Πτήση 11, θέλεις να μιλήσεις;
Μην κουνηθεί κανείς. Όλα θα πάνε καλά.
Αν κάνετε οποιαδήποτε κίνηση, θα έχουμε πρόβλημα με το αεροπλάνο.
Καθήστε ήσυχα.
8:37 Π.Μ.
Καλώ από Βοστώνη.
Έχουμε ένα πρόβλημα.
Αεροπλάνο με αεροπειρατές κατευθύνεται προς Νέα Υόρκη
και θέλουμε να…
Να απογειωθούν F-16 για να μας βοηθήσουν.
Συμβαίνει ή είναι άσκηση;
Όχι. Δεν είναι άσκηση.
Εντάξει. Περιμένετε. Εντάξει;
Ναι.
-Σοβαρά. Δεν είναι ψέμα. -Τι;
8:38 Π.Μ.
Τι;
Τι ήταν αυτό;
Είναι αλήθεια; Η αεροπειρατεία.
ΦΩΝΕΣ ΤΕΧΝΙΚΩΝ ΑΕΡΑΜΥΝΑΣ
Στις εννιά παρά τέταρτο στο γραφείο μου επικρατούσε η απόλυτη σιωπή.
ΒΟΡΕΙΟΣ ΠΥΡΓΟΣ
Όλοι δούλευαν στους υπολογιστές τους.
Και ξαφνικά,
η σιωπή έσπασε από μια τεράστια έκρηξη.
Μπορώ να έχω κι εγώ ένα αυτόγραφο;
Τι ήταν αυτό;
Ακούστηκε σαν αεροπλάνο.
-Εκεί πέρα. -Έλα σ' εμάς!
Έλα σ' εμάς!
Μπεθ, τι είναι αυτό;
Κάτι χτύπησε το Παγκόσμιο Κέντρο Εμπορίου.
Είναι το Κέντρο Εμπορίου.
Που να πάρει!
Σκατά!
Τα ζωντανά πλάνα που βλέπετε
είναι ανατριχιαστικά.
Σύμφωνα με μη επιβεβαιωμένες πηγές,
ένα αεροπλάνο έπεσε πάνω στον έναν πύργο.
Ναι. Βλέπουμε…
Έχει πιάσει φωτιά από τη μεγάλη έκρηξη.
Μαύροι καπνοί βγαίνουν από το κτίριο.
Ο μαύρος καπνός
σημαίνει ότι η φωτιά καίει ανεξέλεγκτα.
Ήμουν στο γραφείο μου στον 62ο όροφο.
Στις 8:46 π.μ. άκουσα έναν δυνατό θόρυβο
και το κτίριο άρχισε να τρέμει. Ήταν κάτι πρωτόγνωρο.
Τα κτίρια είχαν σχεδιαστεί έτσι ώστε να ταλαντεύονται στους ισχυρούς ανέμους.
Τόσο ψηλά κτίρια δεν πρέπει να είναι άκαμπτα.
Όμως αυτό ήταν διαφορετικό, το κτίριο έτρεμε τόσο πολύ
που κάποιοι συνάδελφοι έχασαν τον βηματισμό τους
και έπεσαν στα γόνατα.
Το κούνημα κράτησε 20 με 30 δευτερόλεπτα.
Όταν σταμάτησε το κούνημα,
φώναξα σε όλους να βγουν και να κατέβουν από τις σκάλες.
Αν ψάχναμε τι συνέβη, θα χάναμε χρόνο.
Βγες πρώτα και μάθε αργότερα.
Δεκάδες χιλιάδες άνθρωποι εργάζονται σε αυτά τα δύο κτίρια
στην καρδιά της Νέας Υόρκης.
ΒΟΡΕΙΟΣ ΠΥΡΓΟΣ - ΝΟΤΙΟΣ ΠΥΡΓΟΣ
Ήμουν στη νότια πλευρά του Νότιου Πύργου,
όσο πιο μακριά γινόταν, όταν άκουσα έναν θόρυβο.
Ήταν πολύ αδύναμος.
Οι συνάδελφοι στη δυτική και βόρεια πλευρά του κτιρίου
ένιωσαν τη θερμότητα από τα συντρίμμια
καθώς περνούσαν από τα παράθυρα και ανέφεραν ότι τα χαρτιά τους κάηκαν.
Σκεφθήκατε να βγείτε από το κτίριο;
Όχι. Δεν το σκέφτηκα καν.
Η μητέρα μου με ρώτησε "Θα φύγεις;"
Κι εγώ της απάντησα "Φυσικά".
Νομίζαμε ότι ήταν κάποιος βλάκας που πιλόταρε ένα μικρό Cessna
και βγήκε από την πορεία του.
Στην αρχή δεν καταλάβαμε ότι ήταν 757.
ΤΖΙΜ ΜΠΕΡΓΚΕΡ ΣΥΝΑΔΕΛΦΟΣ ΝΤΕΖΙΡΕ
Μάζευα τα πράγματά μου όταν είδα τον Τζιμ Μπέργκερ δίπλα μου.
Με είχε ακούσει που είχα πει ότι ίσως ήταν βόμβα
και είχε έρθει να μας πει ότι άκουσε
ότι ήταν ένα αεροπλάνο που είχε πέσει πάνω στον Βόρειο Πύργο.
Στον Πύργο Ένα.
Είχε εισχωρήσει στο κέντρο του κτιρίου.
Αν ήσουν στον 92ο όροφο ή πιο ψηλά, δεν υπήρχε διαφυγή.
Δεν υπήρχαν σκάλες.
8:50 Π.Μ.
ΚΛΗΣΗ ΣΤΗΝ ΑΜΕΣΗ ΔΡΑΣΗ
Πυροσβεστική. Πού είναι η φωτιά;
Είμαι στον 106ο όροφο του Παγκόσμιου Κέντρου Εμπορίου.
Είχαμε μια έκρηξη.
Εντάξει. Στον 106ο όροφο;
-Ποιο κτίριο; Το Ένα ή το Δύο; -Στο Ένα.
Ανοίξτε τα παράθυρα και μείνετε στη θέση σας.
Θα αργήσουμε γιατί υπάρχει φωτιά κάτω.
Τα παράθυρα δεν ανοίγουν.
Εντάξει. Μείνετε στη θέση σας.
Μείνετε εκεί. Ερχόμαστε.
Εντάξει. Βιαστείτε.
Ήταν μια όμορφη μέρα που τώρα πήγαινε κατά διαόλου.
Χαρτιά στροβιλίζονταν στον άνεμο.
Τότε ο Τζιμ είπε "Ώρα να πάμε σπίτια μας".
Σκέφτηκα "Τι ωραία, θα πάμε σπίτια μας, ούτε εννιά δεν είναι".
Καθώς πήγαινα στα ασανσέρ, ο Τζιμ κατέβηκε στον διάδρομο.
Έλεγχε τον όροφο.
Ήθελε να βεβαιωθεί ότι όλοι έφευγαν και δεν είχε μείνει κανείς.
Ο Τζιμ δεν κατάφερε να βγει.
Δεν έχουμε κάποια επίσημη ενημέρωση σχετικά με τον αριθμό των τραυματιών.
Τώρα αρχίζουμε να συνδέουμε τα κομμάτια του παζλ αυτού του φρικτού συμβάντος.
Το κτίριο έτρεμε.
Δεν ξέραμε τι ήταν.
Οι συναγερμοί ενεργοποιήθηκαν
και όλα τα ασανσέρ βγήκαν εκτός λειτουργίας.
Ξέραμε ότι είχε συμβεί κάτι πολύ άσχημο.
Στεκόμουν στο λόμπι και μια κυρία ήρθε προς το μέρος μου.
Ερχόταν από τους Δίδυμους Πύργους.
Είχε πολλά εγκαύματα και σκέφτηκα "Θεέ μου".
Κάποιος φώναξε να την καλύψουμε με μια πετσέτα
γιατί το δέρμα της είχε ξεφλουδίσει.
Αργότερα έμαθα ότι κάηκε από τα καύσιμα.
-Που έπεσαν μέσα στο φρεάτιο των ασανσέρ. -Ναι.
ΦΕΪ ΓΚΙΛΜΟΡ ΜΗΤΕΡΑ ΤΗΣ ΛΙ
Σκέφτηκα τις κυρίες και είπα στον εαυτό μου
"Θα πάω να δω αν είναι επάνω, γιατί δεν είμαι σίγουρος".
Τα ασανσέρ ήταν εκτός λειτουργίας,
οπότε πήρα το ασανσέρ εμπορευμάτων, έβαλα το κλειδί και ανέβηκα επάνω.
Άνοιξα την πόρτα και με περίμεναν τρεις κυρίες.
Είχαν κολλήσει εκεί.
Μία από τις κυρίες έτρεξε στο δωμάτιό της και κλειδώθηκε.
-Φοβόταν. -Δεν ξέρω. Φοβόταν. Ναι.
Έτρεξα στην πόρτα και της είπα
"Συγγνώμη. Δεν ξέρω τι συμβαίνει.
Συνέβη κάτι κακό. Κι εγώ φοβάμαι.
Πρέπει να φύγουμε".
Άρχισε να κλαίει και μου είπε "Πάμε".
Τελικά τις σώσατε.
Γνωρίζετε τι τους συνέβη στη συνέχεια;
Όχι. Δεν ξέρω.
Τα αεροπλάνα δεν πετούν τόσο κοντά στα κτίρια.
Η ταχύτητα του ανέμου δεν είναι μεγάλη.
-Οι συνθήκες, σχεδόν τέλειες. -Τέλειες.
Πολλοί άνθρωποι από τους πάνω ορόφους είχαν ξεχυθεί στα κλιμακοστάσια.
Αποφάσισα να σταθώ στην είσοδο
για να μετρήσω τους συναδέλφους μου
και να βεβαιωθώ ότι και οι εννιά ήταν εκεί.
Ήμουν ο διοικητής του τμήματος, οπότε ένιωθα ότι ήταν δική μου ευθύνη.
Και οι σκάλες ήταν γεμάτες κόσμο, οπότε δεν κινούνταν πολύ γρήγορα.
Στον 20ο όροφο
είδαμε έναν πυροσβέστη να ανεβαίνει ενώ εμείς κατεβαίναμε.
Οπότε θα έπρεπε να κατέβουμε ένας-ένας,
γιατί η αστυνομία της Λιμενικής Αρχής και οι πυροσβέστες
ανέβαιναν από την άλλη πλευρά και έπρεπε να εκκενώσουν το κτίριο.
Χάρηκα που είδα πυροσβέστες.
ΑΓΝΩΣΤΟΣ ΠΥΡΟΣΒΕΣΤΗΣ
Ενημερώνω ότι βλέπω πυκνό καπνό να βγαίνει
από το κτίριο του Παγκόσμιου Κέντρου Εμπορίου.
Στείλε όλες τις μονάδες εδώ, Κέιτ.
Το πρωί της 11ης Σεπτεμβρίου υποτίθεται ότι δεν είχα υπηρεσία.
Είχα ήδη δουλέψει 24ωρη βάρδια την Κυριακή το βράδυ
και τη Δευτέρα. Η 11η Σεπτεμβρίου ήταν Τρίτη.
OXHMA 24 ΣΚΑΛΑ 5
Ο πυραγός τoυ Οχήματος 24
μου είχε ζητήσει να πάρω τη βάρδιά του.
ΛΟΜΠΙ ΒΟΡΕΙΟΥ ΠΥΡΓΟΥ 11 ΣΕΠΤΕΜΒΡΙΟΥ 2001
Είχαν σπάσει τα τζάμια.
Μπήκαμε μέσα και είδαμε ρωγμές στα μάρμαρα,
είδα καμένα πτώματα κοντά στα ασανσέρ
από τα καύσιμα του αεροπλάνου που είχαν εισέλθει στα φρεάτια.
Έπρεπε να ανέβουμε και να σβήσουμε τη φωτιά
και να σώσουμε όσους μπορούμε.
Αρχίσαμε να ανεβαίνουμε σε μία σειρά
και είδαμε πολλούς πολίτες να κατεβαίνουν ψύχραιμα σε μία σειρά.
Συναντήσαμε κάποιον από τον 90ο όροφο που είχε δει φωτιά.
Τότε κατάλαβα ότι είχαμε πολλές σκάλες να ανέβουμε ακόμα.
ΝΟΤΙΟΣ ΠΥΡΓΟΣ
Έφτασα πολύ γρήγορα στο Σκάι Λόμπι, στον 78ο όροφο.
Ήταν γεμάτο κόσμο.
Περίπου 400 άτομα περίμεναν στο λόμπι
για να πάρουν το ασανσέρ-εξπρές.
Μπήκα σε ένα από τα τελευταία ασανσέρ που έφτασαν ως το λόμπι.
Προφανώς… Κάτι καταστροφικό συνέβη.
Δεν είναι επιβεβαιωμένο ότι ένα αεροπλάνο έπεσε σε έναν από τους πύργους.
Προσπαθούμε…
9:02 Π.Μ.
-Βλέπετε έξω από το παράθυρο; -Ναι.
Βλέπετε κάτι στα 4.000 πόδια ανατολικά του αεροδρομίου; Μάλλον…
Ναι. Τον βλέπω.
Κατεβαίνει προς το κτίριο;
-Κατεβαίνει πολύ γρήγορα. Ναι. -Αυτό είναι…
Στα 4.500 πόδια. Μόλις έπεσε 800 πόδια.
Έχουμε κι άλλο συμβάν.
Φτάσαμε στο ισόγειο μαζί με τρεις συναδέλφους μου.
Συναντηθήκαμε στο ασανσέρ
και όπως βγήκαμε στη Λίμπερτι Στριτ
μετά από δέκα βήματα η Ίνγκριντ φώναξε "Τρέξτε!"
Δεν θυμάται το γιατί,
όμως τρέξαμε στη Λίμπερτι Στριτ προς την Τσερτς Στριτ στο πάρκο Ζουκότι.
Η ώρα ήταν 9:03 π.μ.
9:03 Π.Μ.
Το ξέρω τώρα,
γιατί στις 9:03 π.μ. η Πτήση 75 της United έπεσε πάνω στον Νότιο Πύργο.
Θεέ μου!
ΚΑΡΟΛΑΪΝ ΝΤΡΑΪΣ ΦΟΙΤΗΤΡΙΑ, ΠΑΝΕΠΙΣΤΗΜΙΟ ΝΕΑΣ ΥΟΡΚΗΣ
-Θεούλη μου. Κι άλλο ένα. -Θεέ μου.
Θεούλη μου. Κι άλλο ένα.
Το έκαναν επίτηδες.
Έπεσε κι άλλο αεροπλάνο.
-Κι άλλο αεροπλάνο. -Στο Παγκόσμιο Κέντρο Εμπορίου.
-Όλο το κτίριο διαλύθηκε. -Θεέ μου.
ΕΡΑΣΙΤΕΧΝΙΚΑ ΠΛΑΝΑ
Πάμε!
Είσαι μαζί μου, Τζον;
Δεν ξέρω.
Πέσε κάτω!
-Τι έγινε; -Τι γίνεται;
Περιμένουμε κι άλλη έκρηξη!
Κάντε πίσω!
Πάμε πίσω.
Πάμε! Κουνηθείτε! Πάμε!
Ένα δεύτερο αεροπλάνο…
Μονάδα DC01, πάμε.
Έκρηξη στον Πύργο Δύο του Παγκόσμιου Κέντρου Εμπορίου.
Έκρηξη στους πάνω ορόφους του Πύργου Δύο.
Τώρα είναι προφανές ότι
ένα δεύτερο αεροπλάνο μόλις έπεσε στο Παγκόσμιο Κέντρο Εμπορίου.
Μιλάμε για τρομοκρατική ενέργεια
αδιανόητων διαστάσεων.
Παρακολουθούσαν με κομμένη την ανάσα.
Ήταν σαν να κατέρρεε ο κόσμος γύρω τους.
Το μυαλό σου προσπαθούσε να καταλάβει
κάτι που δεν έβγαζε νόημα.
Ήταν απίστευτο.
Και αυτό ήταν μόνο η αρχή.
Τρίτη αεροπειρατεία, πάει προς την Ουάσινγκτον.
Στείλτε μαχητικά προς την περιοχή της Ουάσινγκτον.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΤΟ ΣΥΣΤΗΜΑ ΧΤΥΠΑΓΕ ΚΟΚΚΙΝΟ
Οι επιθέσεις της 11ης Σεπτεμβρίου 2001
ήταν οι πιο σημαντικές τρομοκρατικές επιθέσεις στην ιστορία.
Δύσκολα περιγράφει κανείς την αίσθηση της αναστάτωσης,
της αβεβαιότητας και του χάους που κυριαρχούσε την 11η Σεπτεμβρίου
λίγο μετά της επιθέσεις.
Κανείς δεν ήξερε ποιος μας επιτέθηκε, γιατί μας επιτέθηκε
ή αν θα συνέβαιναν κι άλλες επιθέσεις.
Κι αυτό οδήγησε στο βασικό ερώτημα της εποχής,
που ήταν "Γιατί μας μισούν;"
Οι επιθέσεις στους Δίδυμους Πύργους ήταν απλώς η πρώτη πράξη
πολλαπλών επιθέσεων εναντίων στόχων
που συμβόλιζαν την αμερικανική κυριαρχία.
Η επιχείρηση πραγματοποιήθηκε από ακολούθους του Οσάμα μπιν Λάντεν.
Η τρομοκρατία μπορεί να οριστεί ως η βία ή η απειλή βίας
που αποσκοπεί στο να επιτύχει θεμελιώδεις πολιτικές αλλαγές.
Οι τρομοκράτες βλέπουν τους εαυτούς τους ως διστακτικούς μαχητές
που αμύνονται εναντίον επιθετικών αντιπάλων.
Νιώθουν ότι η χρήση βίας είναι μονόδρομος.
Αυτό ακριβώς πίστευε ο Μπιν Λάντεν,
ότι η τρομοκρατία θα αλλάξει την ιστορία.
Όμως ο δρόμος προς την 11η Σεπτεμβρίου ξεκίνησε δεκαετίες πριν,
στην καρδιά του Ψυχρού Πολέμου,
με την εισβολή των Σοβιετικών στο Αφγανιστάν το 1979.
Από εκεί ξεκίνησαν όλα.
ΣΟΒΙΕΤΙΚΗ ΕΙΣΒΟΛΗ ΣΤΟ ΑΦΓΑΝΙΣΤΑΝ
Κανείς δεν συνειδητοποίησε
ότι ήταν ένα κομβικό σημείο της ιστορίας.
Και κανείς δεν προέβλεψε
την επίδραση αυτού του γεγονότος,
όχι μόνο για το υπόλοιπο του 20ου αιώνα,
αλλά και για την πορεία των πρώτων δεκαετιών του 21ου αιώνα.
Σοβιετικά στρατεύματα δίνουν μάχες στους δρόμους της Καμπούλ,
της πρωτεύουσας του Αφγανιστάν.
Η Σοβιετική Ένωση έστειλε τανκς και ελικόπτερα
κατά των μουσουλμάνων ανταρτών.
Είμαι πρώην αξιωματούχος της CIA και εμπλέκομαι στην αφγανική αντίσταση
ενάντια στη σοβιετική κατοχή.
Εκείνη την εποχή οι Αμερικάνοι
έπρεπε να ψάξουν καλά στον χάρτη
για να βρουν πού είναι το Αφγανιστάν.
Και τον λόγο που μας ένοιαζε.
Στην Ουάσινγκτον νοιαζόμασταν
επειδή η Σοβιετική Ένωση
ήταν η άλλη πλευρά της εξίσωσης του Ψυχρού Πολέμου
που μαινόταν επί δεκαετίες, από το 1948,
με κόστος δέκα τρις δολαρίων ή και περισσότερο.
Οι Σοβιετικοί επενέβησαν με πολύ σκανδαλώδη τρόπο.
Η επιλογή για κάθε Αμερικανό πρόεδρο,
για κάθε αμερικανική κυβέρνηση,
ήταν να κάνει κάτι, έπρεπε να απαντήσει.
Οι Σοβιετικοί ηγέτες διακήρυξαν δημοσίως
ότι η μόνη ηθική που αναγνωρίζουν είναι αυτή που επιτείνει τον σκοπό τους,
την παγκόσμια επανάσταση.
Ο Ρόναλντ Ρήγκαν
διόρισε τον Μπιλ Κέισι ως διευθυντή της Κεντρικής Υπηρεσίας Πληροφοριών.
Με κάλεσε στο γραφείο του και μου είπε
"Θα πας στο Αφγανιστάν. Θα σου δώσω ένα δισεκατομμύριο δολάρια.
Θέλω να κερδίσουν τον πόλεμο.
Να μην πολεμήσουν ως τον τελευταίο Αφγανό,
θέλω να πας εκεί και να τους διώξεις.
Αν δεν φτάσουν τα χρήματα, υπάρχουν κι άλλα".
Από εκείνη τη στιγμή η πίεση αυξήθηκε.
Δεν θα κάναμε πίσω με τίποτα.
Ως το 1985, ένα εκατομμύριο Αφγανοί είχαν σκοτωθεί.
Ενάμισι εκατομμύριο είχαν τραυματιστεί ή ακρωτηριαστεί.
Ένα εκατομμύριο είχαν οδηγηθεί στην εξορία στο Ιράν
και άλλα δύο εκατομμύρια στο Πακιστάν.
Από έναν πληθυσμό της τάξης των 13 εκατομμυρίων,
το ένα τρίτο είχε σκοτωθεί, τραυματιστεί
ή οδηγηθεί στην εξορία.
Η απόφαση είχε παρθεί. Θα φέρναμε την αποστολή εις πέρας.
Θα τους διώχναμε πάση θυσία.
Τα κρίσιμα χρόνια του πολέμου, το '84, το '85, το '86,
οι ΗΠΑ έδωσαν δισεκατομμύρια δολάρια στους μουτζαχεντίν.
Οι μουτζαχεντίν ήταν οι Αφγανοί που εξεγέρθηκαν
με βάση την πίστη τους στο Ισλάμ
για να απελευθερώσουν τη χώρα από τους Σοβιετικούς.
Η τζιχάντ είναι η μουσουλμανική αντίσταση κατά της καταπίεσης, της δικτατορίας,
του αυταρχισμού και των αλλόθρησκων που κατακτούν μουσουλμανικές περιοχές.
Υπήρχαν μεγάλες δυσκολίες
στη μεταφορά δεκάδων χιλιάδων τόνων πυρομαχικών
και χρημάτων προς τους Αφγανούς για να πολεμήσουν.
Από την πλευρά των Αφγανών, είχαμε επτά ηγέτες διαφορετικών ομάδων.
Εκπροσωπούσαν εθνοτικές και φυλετικές ομάδες
και περιελάμβαναν μετριοπαθείς και φονταμενταλιστές.
Ο Γκουλμπουντίν Χεκματιάρ, ο Σκοτεινός Πρίγκιπας, ήταν εξτρεμιστής.
Πάντα φορούσε ένα μαύρο τουρμπάνι και όλος ο κόσμος,
εκτός από κάποιους διοικητές του, τον μισούσε.
Είναι ένας ηγέτης με πολλούς ακολούθους.
O Γκουλμπουντίν Χεκματιάρ είναι 33 χρονών
και έχει σπουδάσει μηχανικός στο Πανεπιστήμιο της Καμπούλ.
Απέκτησε πολύ άσχημη φήμη. Φοίτησε στο Πανεπιστήμιο της Καμπούλ.
Υπήρχε μια φήμη, αν θυμάμαι καλά,
ότι ήταν υπεύθυνος για την τάση
να ρίχνουν οξύ στα πρόσωπα των γυναικών,
γιατί τότε δεν κάλυπταν το πρόσωπό τους.
Φορούσαν φούστες και φορέματα και πήγαιναν στο πανεπιστήμιο.
Ο Χεκματιάρ με καταδίκασε σε θάνατο επειδή έγραφα άρθρα εναντίον του.
ΓΚΟΥΛΜΠΟΥΝΤΙΝ ΧΕΚΜΑΤΙΑΡ ΠΡΩΗΝ ΗΓΕΤΗΣ ΤΩΝ ΜΟΥΤΖΑΧΕΝΤΙΝ
Δεν είχαμε άλλη επιλογή από το να πάρουμε τα όπλα.
Είχαμε πόλεμο και αυτή η επιλογή ήταν μονόδρομος.
Οι Σοβιετικοί ήθελαν το Αφγανιστάν να γίνει άλλο ένα κράτος-δορυφόρος.
Αυτή ήταν η εντολή τους.
Τότε ξεκίνησα τον αγώνα για να σώσω τη χώρα μου.
Ήταν το θρησκευτικό μου καθήκον.
Τα κίνητρό μου ήταν η υπεράσπιση των πεποιθήσεών μου.
Ήρθαν οι Σοβιετικοί.
Κάποιοι θεώρησαν την παρουσία των Σοβιετικών στο Αφγανιστάν
ως κίνδυνο για την ελευθερία και την εθνική τους κυριαρχία.
Όλος ο κόσμος ένιωθε τον κίνδυνο. Όλες οι γειτονικές χώρες.
Οι χώρες του Κόλπου, το Ιράν, το Πακιστάν, ένιωθαν τον κίνδυνο,
καθώς και η Ευρώπη, η Αμερική και η Δύση.
Δεν πίστευαν ότι οι Αφγανοί θα προέβαλαν αντίσταση.
Όμως αντίθετα με τις προσδοκίες τους, ξεκίνησε η αντίσταση.
Δεν περνάνε από συνέντευξη
για να παντρευτούν την αδερφή σου.
Κάνουν ό,τι χρειάζεται.
Συνεργαζόσουν με το σύστημά τους για να φτάσουν τα εφόδια στους διοικητές,
που πολεμούσαν, όπως ο Αχμάντ Σαχ Μασούντ.
Του έδινα 250.000 δολάρια κάθε μήνα.
ΚΑΡΑΤΣΙ, ΠΑΚΙΣΤΆΝ
Το λιμάνι του Καράτσι υποδεχόταν αυτά τα φορτία
για να καταλήξουν στο Αφγανιστάν μέσα απ' αυτό το σύστημα.
Η αμερικανική βοήθεια ξεκίνησε με τουφέκια Ένφιλντ παλιάς τεχνολογίας
μέχρι που φτάσαμε σε κιβώτια γεμάτα με ΑΚ-47,
όλμους 82 χιλιοστών, ρουκέτες 107 και 122 χιλιοστών,
πυραύλους ελευθέρας πτήσης, που όλοι λάτρευαν,
και πυροβόλα χωρίς οπισθοδρόμηση.
1988 ΝΕΑΡΟΙ ΑΡΑΒΕΣ ΜΑΧΟΝΤΑΙ ΠΛΑΪ-ΠΛΑΪ
Θυμάμαι πολύ καλά το 1988.
Είχα περάσει τα σύνορα με το Αφγανιστάν
για ένα σύντομο ταξίδι με ξένους ανταποκριτές
και είδα μια τεράστια σειρά από μαχητές να βγαίνουν από το Αφγανιστάν.
Πήγαιναν στο Πακιστάν για ξεκούραση και ανάρρωση.
Θυμάμαι πολύ καλά ότι σοκαρίστηκα
όταν ανακάλυψα ότι ήταν κυρίως Άραβες, Ινδονήσιοι και Φιλιππινέζοι,
άνθρωποι από όλο τον κόσμο.
Κάποια χρονική στιγμή
μια ομάδα νεαρών Αράβων προσχώρησε στην τζιχάντ.
Δεν ήταν πάρα πολλοί.
Ήταν μια μικρή ομάδα νεαρών.
Οι χώρες καταγωγής τους δεν πήραν το θέμα πολύ σοβαρά.
Ούτε τη Δύση την πείραξε που ήρθαν να συμμετάσχουν στον πόλεμο.
Ο αριθμός τους ήταν πολύ μικρός.
Είχαν ένα ή δύο φυλάκια υπό τον έλεγχό τους.
Ονομάζονταν Αλ Κάιντα.
Ο Οσάμα μπιν Λάντεν ήταν μέλος μιας πολύ μοντέρνας οικογένειας.
Ήταν μεγαλοεργολάβοι και επιχειρηματίες στη Σαουδική Αραβία.
Όμως ήθελε να κάνει κάτι για το Ισλάμ και να συμμετάσχει στην τζιχάντ.
Έφτασε στο Πεσαβάρ με οικοδομικό εξοπλισμό
και βοήθησε τους μουτζαχεντίν στο να φτιάξουν σήραγγες
και αποθήκες πυρομαχικών και άλλα πολλά.
Σύντομα τον λάτρεψαν και η προσφορά του εκτιμήθηκε από όσους
στήριζαν τον πόλεμο των Αφγανών ενάντια στους Σοβιετικούς.
Ο Οσάμα μπιν Λάντεν ήταν στο Αφγανιστάν.
Δημιούργησε μια ομάδα που θα γινόταν η Αλ Κάιντα.
Ήταν μια ομάδα με δικούς του ανθρώπους.
Ποτέ δεν τέθηκε σοβαρό ζήτημα για τη CIA ή για οποιονδήποτε άλλο.
Τη δεκαετία του '80 είχαμε εμμονή με τον Ψυχρό Πόλεμο
και την απειλή της Σοβιετικής Ένωσης.
ΜΑΝΤΡΑΣΑ ΚΟΝΤΑ ΣΤΑ ΣΥΝΟΡΑ ΑΦΓΑΝΙΣΤΑΝ-ΠΑΚΙΣΤΑΝ
Όμως στα παρασκήνια
συνέβη κάτι που πέρασε απαρατήρητο και δεν εκτιμήθηκε.
Ήταν η σύντηξη της πολιτικής με τη θρησκεία.
Στα τζαμιά σε όλη την επαρχία, οι δάσκαλοι καλούν τον κόσμο σε πόλεμο,
τους λένε ότι η τζιχάντ είναι υποχρεωτική.
Δεν καταλάβαμε πώς η πρόσκληση στο Αφγανιστάν σε μουσουλμάνους
από όλον τον κόσμο για να πολεμήσουν,
καθώς και η οικονομική βοήθεια προς τους μουτζαχεντίν,
μεταμόρφωσε τη φύση της τρομοκρατίας.
Εκείνη την εποχή οι Αφγανοί ζητούσαν επίμονα πυραύλους Stinger
με την υποστήριξη Αμερικανών πολιτικών και της CIA.
O Πρόεδρος Ρήγκαν τελικά συμφώνησε
να παραχωρήσει έναν μικρό αριθμό πυραύλων Stinger
τελευταίας τεχνολογίας για να μπορέσουν να καταρρίψουν τα σοβιετικά αεροσκάφη.
Εκπαιδεύτηκαν στην κατάρριψη αεροσκαφών καθώς αυτά προσγειώνονταν στα αεροδρόμια.
Έφερα τους Stinger
και τον Σεπτέμβριο στείλαμε την πρώτη μας ομάδα.
Μια ομάδα κυνηγών-δολοφόνων έξω από το Τζαλαλαμπάντ
περίμενε ένα σμήνος σοβιετικών ελικοπτέρων ΜΙ-24 Δέλτα
που θα έφταναν στο Τζαλαλαμπάντ από την Καμπούλ.
Εμφανίστηκαν οι δικοί μας και…
Ο πύραυλος διέγραψε μια αψίδα στον ουρανό,
αφήνοντας λευκό καπνό πίσω του,
χτύπησε το πρώτο ελικόπτερο και μετά…
Το ηθικό της αντίστασης αναπτερώθηκε,
και από εκεί που περίμεναν υπομονετικά να γίνουν μάρτυρες
σκέφτηκαν "Υπομονή και μαλακίες, πάμε να τους τσακίσουμε".
Πέτυχε.
Από τότε που έφτασαν οι Stinger, οι Σοβιετικοί υπέφεραν
μέχρι που έφυγαν.
Αυτό ήταν. Η ροή του πολέμου άλλαξε.
Οι τελευταίοι Σοβιετικοί στρατιώτες έφυγαν από το Αφγανιστάν μετά από εννιά χρόνια.
Εννιά χρόνια κατοχής και θανάτου.
Τουλάχιστον 15.000 Σοβιετικοί σκοτώθηκαν
μαζί με χιλιάδες Αφγανούς αντάρτες και πολίτες.
Οι στρατιώτες στα τανκς χαιρετούσαν, χαμογελούσαν και φώναζαν.
Έφευγαν και ήταν ανακουφισμένοι.
Εκείνο το πρωί βρισκόμουν σε αφγανικό έδαφος
για την απόσυρση των Σοβιετικών.
Ήταν καθαρά συμβολικό, όμως ήμουν εκεί.
Έφυγαν, γύρισα πίσω, έκλεισα το φως.
Αυτό ήταν το μήνυμά μου στην KGB που βρισκόταν ένα χιλιόμετρο μακριά
"Το παιχνίδι έληξε. Χάσατε".
Στον μουσουλμανικό κόσμο κυριαρχούσε η πεποίθηση
ότι οι μουσουλμάνοι με επικεφαλής τους μουτζαχεντίν
ήταν αυτοί που νίκησαν τους Σοβιετικούς.
ΖΗΤΩ Η ΑΦΓΑΝΟ-ΣΟΒΙΕΤΙΚΗ ΦΙΛΙΑ
Τα δάκρυά μου έτρεχαν ποτάμι.
Ακόμα κι όταν προσευχόμουν, έκλαιγα.
Για δύο ολόκληρες μέρες, έκλαιγα συνέχεια.
Ήταν σαν να είχα εκπληρώσει ένα απ' τα μεγαλύτερα όνειρά μου.
Αναπάντεχα, πριν την ώρα του.
Εκπλήρωσα το μεγαλύτερό μου όνειρο
όταν ο τελευταίος στρατιώτης κατοχής έφυγε από τη χώρα.
Δεν περίμενα ότι θα συμβεί τόσο σύντομα.
Ήμουν βέβαιος ότι οι Σοβιετικοί θα ηττηθούν.
Όχι τόσο σύντομα.
Έτσι ένιωθα.
Ο Χεκματιάρ πίστευε ότι αργά ή γρήγορα θα τον σκότωνα.
Στην τελευταία συνάντηση που είχα μαζί του
μου είπε "Ήρθες να με σκοτώσεις".
Και του είπα
"Όχι, μηχανικέ. Δεν θα σε σκοτώσω σήμερα".
Θυμηθείτε τις αρχές της δεκαετίας του '90.
Ήμασταν θριαμβευτές.
Ο Πρόεδρος Μπους, ο πρώτος,
εγκαινίασε τη νέα παγκόσμια τάξη πραγμάτων που θα διέδιδε τη δημοκρατία
και το μεγαλείο του δυτικού φιλελεύθερου κράτους
και του καπιταλισμού σε όλον τον κόσμο.
Ήμασταν αφηρημένοι.
Βλέπαμε τον κόσμο μόνο μέσα από τη δική μας οπτική γωνία.
Ήταν ένας κόσμος δημοκρατικός, αλλά και υλιστικός.
Αποτύχαμε στο να κατανοήσουμε τη δύναμη της θρησκείας.
Δεν καταλάβαμε ότι αυτό που συνέβη στο Αφγανιστάν δεν ήταν η τελευταία πράξη,
αλλά η προαναγγελία για κάτι πολύ πιο σοβαρό,
ειδικά μετά την εισβολή του Σαντάμ Χουσεΐν στο Κουβέιτ.
Το Ιράκ εισέβαλε στο Κουβέιτ,
γεγονός που προκάλεσε έκπληξη σε όλη τη υφήλιο.
Η επίθεση ήρθε λίγες ώρες
μετά τη διακοπή συνομιλιών για αμφισβητούμενα κοιτάσματα πετρελαίου.
Οι Ηνωμένες Πολιτείες και το Ηνωμένο Βασίλειο
απάντησαν άμεσα στην εισβολή του Σαντάμ Χουσεΐν στο Κουβέιτ
στέλνοντας ναυτικό και στρατό ξηράς για την προστασία της Σαουδικής Αραβίας
και των υπόλοιπων χωρών της Αραβικής Χερσονήσου
από τις προσπάθειες του Ιράκ να επεκτείνει τον έλεγχό του
στα παγκόσμια κοιτάσματα πετρελαίου.
Όταν πρωτοήρθα στο FBI
μελετούσα τις τρομοκρατικές οργανώσεις.
Με ενδιέφεραν πολύ ομάδες όπως η Χαμάς, η Χεζμπολάχ,
η Παλαιστινιακή Ισλαμική Τζιχάντ,
καθώς και ένας παράξενος τύπος που έδινε συνεντεύξεις.
Ποια είναι τα μελλοντικά σας σχέδια;
Θα τα δείτε και θα τα μάθετε από τα ΜΜΕ.
Θεού θέλοντος.
Ποιος είναι; Τι προθέσεις έχει;
Όταν μίλαγες σε ανθρώπους από την κυβέρνηση των ΗΠΑ,
έλεγαν ότι είναι απλώς ένας χρηματοδότης.
Χρηματοδοτούσε ισλαμιστές ανά τον κόσμο,
όμως υπήρχε κάτι απειλητικό κατά βάθος.
Ο Οσάμα μπιν Λάντεν δυσκολευόταν να εξηγήσει στους οπαδούς του
το θρησκευτικό υπόβαθρο του πολέμου κατά των ΗΠΑ.
Οι Ηνωμένες Πολιτείες είχαν βοηθήσει τους μουτζαχεντίν
και τους Αφγανούς να νικήσουν τους Σοβιετικούς κομμουνιστές.
Η εισβολή του Σαντάμ στο Κουβέιτ
αφύπνισε άτομα σαν τον Οσάμα μπιν Λάντεν.
Είπαν "Είδατε; Τα λέγαμε εμείς.
Οι ΗΠΑ θέλουν να εισβάλουν σε μουσουλμανικά εδάφη,
θέλουν να εισβάλουν στους δύο ιερότερους τόπους του Ισλάμ
και να κλέψουν το πετρέλαιο και τον πλούτο των μουσουλμάνων".
Ο Οσάμα μπιν Λάντεν ήταν πλέον βέβαιος.
Οι ΗΠΑ δεν διέφεραν από τους Σοβιετικούς
και με την πρόφαση ότι προστάτευαν τη Σαουδική Αραβία
ήθελαν να υποτάξουν τους μουσουλμάνους
και για να ελέγξουν τους πιο πολύτιμους φυσικούς πόρους των μουσουλμάνων,
τα αποθέματα πετρελαίου και φυσικού αερίου στη Μέση Ανατολή.
Παρουσιαζόταν σαν ένας μοναχικός καβαλάρης,
βαθιά αφοσιωμένος στη θρησκεία του,
που εναντιωνόταν στην πολιτισμική ομογενοποίηση
της δυτικής επιρροής και κυριαρχίας φωνάζοντας "Αρκετά!
Έχουμε τις δικές μας πεποιθήσεις, τον δικό μας τρόπο ζωής
και απορρίπτουμε όλα όσα θέλετε να μας επιβάλετε.
Δεν έχουμε άλλη επιλογή από το να πολεμήσουμε".
Αποφάσισε να κηρύξει τζιχάντ κατά των ΗΠΑ.
Πίστευε ότι αυτή ήταν η ευκαιρία του να αφυπνίσει τον μουσουλμανικό κόσμο
και ότι έπρεπε να αρχίσουν να σκέφτονται πώς θα νικήσουν την άλλη υπερδύναμη.
ΕΚΡΗΞΗ ΣΤΟ ΠΑΓΚΟΣΜΙΟ ΚΕΝΤΡΟ ΕΜΠΟΡΙΟΥ
26 ΦΕΒΡΟΥΑΡΙΟΥ 1993
Στις 12:15 μ.μ. περίπου
έγινε μια μεγάλη έκρηξη στο Παγκόσμιο Κέντρο Εμπορίου
στο υπόγειο πάρκινγκ του Πύργου Ένα
που προκάλεσε την κατάρρευση πολλών ορόφων.
Βγαίνουν από τα κλιμακοστάσια.
Το τέλος ενός ταξιδιού δύο ωρών μέσα από καπνούς,
παραπαίοντας, βήχοντας.
Πέντε νεκροί και διακόσιοι τραυματίες από την έκρηξη
στο δεύτερο ψηλότερο κτίριο της χώρας.
Η Αλ Κάιντα δεν είχε εμπλοκή στην πρώτη βομβιστική επίθεση,
παρότι είχε ιδρυθεί πέντε χρόνια πριν.
Αυτό δεν σημαίνει ότι δεν είχε σχέση με την Αλ Κάιντα.
Η Αλ Κάιντα δεν είχε ενεργή ανάμειξη.
Εκείνη την εποχή η Αλ Κάιντα βρισκόταν σε στάδιο σχεδιασμού.
Ήταν μια επιχείρηση που υλοποιήθηκε από ακολούθους ή οπαδούς
του Τυφλού Σεΐχη, του Αμπντέλ Ραχμάν,
τον οποίο ο Μπιν Λάντεν θεωρούσε ως πνευματικό του πατέρα.
Ο Ομάρ Αμπντέλ Ραχμάν
είχε βρει καταφύγιο στις ΗΠΑ από την Αίγυπτο,
γιατί η κυβέρνηση των ΗΠΑ πίστευε ότι ήταν με το μέρος μας.
Αυτός ο τύπος είχε πολεμήσει κατά των Σοβιετικών.
Δεν υπήρχε περίπτωση να είναι εχθρικός προς τις ΗΠΑ.
Έκαναν λάθος.
Ξέρουμε ότι ο Ράμζι Αχμέντ Γιούσεφ,
ο εγκέφαλος πίσω από τη βόμβα στο Παγκόσμιο Κέντρο Εμπορίου το 1993,
επιθυμούσε να ρίξει τον έναν πύργο πάνω στον άλλο
με σκοπό να σκοτώσει 60.000 ανθρώπους.
Σκεφτόταν σε πολύ μεγαλύτερη κλίμακα
απ' ό,τι οι άλλοι τρομοκράτες.
Όπως και ο Χαλίντ Σεΐχ Μοχάμεντ.
ΧΑΛΙΝΤ ΣΕΪΧ ΜΟΧΑΜΕΝΤ
Ο Χαλίντ Σεΐχ Μοχάμεντ ήθελε να γκρεμίσει το Παγκόσμιο Κέντρο Εμπορίου.
Όταν συνέλαβαν τον Ράμζι Γιούσεφ, τον ανιψιό του,
τον μετέφεραν στη φυλακή στη Νέα Υόρκη με ένα ελικόπτερο.
Του έδειξαν το Παγκόσμιο Κέντρο Εμπορίου και είπαν "Είδες; Ακόμα στέκεται".
Τους απάντησε "Αν είχα κι άλλα λεφτά, δεν θα στεκόταν".
Αυτό που τόνισε τη σοβαρότητα της βομβιστικής επίθεσης του 1993
ήταν το ότι δεν ήταν ένα μεμονωμένο γεγονός,
γιατί τον Ιούνιο του 1993 αποκαλύφθηκε μία ακόμα συνωμοσία.
Έκανα καριέρα ως πράκτορας στο Ναυτικό, στην NCIS.
Έφτασα ως τον βαθμό του υποδιευθυντή.
Η βασική μου αρμοδιότητα στο Ναυτικό
ήταν η προειδοποίηση για κινδύνους.
Ο πυρήνας που ερευνούσαμε
θα δολοφονούσε τον Χόσνι Μουμπάρακ, τον πρόεδρο της Αιγύπτου,
και θα έβαζε βόμβες στις σήραγγες Χόλαντ και Λίνκολν.
Θα πυροβολούσαν τους φρουρούς στο ομοσπονδιακό κτίριο,
στο 26 Φέντεραλ Πλάζα,
και θα το ανατίναζαν με ένα φορτηγό γεμάτο εκρηκτικά.
Έψαχναν κι άλλα αξιοθέατα στη Νέα Υόρκη για να επιτεθούν.
Τα μέλη της αντιτρομοκρατικής κατάσχεσαν αποδεικτικά στοιχεία
και συνέλαβαν οκτώ άτομα.
Οι ύποπτοι συνδέονται με τον Σεΐχη Ομάρ Αμπντέλ Ραχμάν.
Ο πυρήνας συνελήφθη την τελευταία στιγμή.
Στη δίκη παρουσιάστηκαν βίντεο από κύκλωμα κλειστής τηλεόρασης.
Είναι ένας τύπος που προσεύχεται
και δίπλα του ένας άλλος ανακατεύει τα υλικά για τη βόμβα.
Τους σταμάτησαν την τελευταία στιγμή.
Ο ΣΕΪΧΗΣ ΕΨΑΧΝΕ ΣΤΟΧΟΥΣ ΣΤΗΝ ΠΟΛΗ
Δέκα ύποπτοι βρέθηκαν ενώπιον της δικαιοσύνης.
Το FBI και οι άλλες υπηρεσίες πληροφοριών
επικεντρώθηκαν στους τζιχαντιστές.
Τότε ο Οσάμα μπιν Λάντεν είχε τη βάση του στο Σουδάν.
Είχε διακηρύξει ανοιχτά τζιχάντ, ιερό πόλεμο, κατά των ΗΠΑ.
Οι Σουδανοί μας είπαν "Τον θέλετε;"
Και απαντήσαμε "Δεν έχουμε αποδείξεις, οπότε όχι".
Τότε οι Σουδανοί μας ρώτησαν "Θέλετε να πάει στο Αφγανιστάν;"
Οι Σαουδάραβες και οι Αμερικανοί
είπαν "Τι υπέροχη ιδέα!
Είναι πολύ μακριά. Εκεί δεν θα δημιουργήσει πρόβλημα".
Αφότου φύγαμε από το Αφγανιστάν το 1989,
όλες οι παρατάξεις που συνεργαζόμασταν,
οι Επτά Αδερφές, άρχισαν τις αντιπαραθέσεις για κυριαρχία.
Στην πραγματικότητα, εμείς απλώς φύγαμε.
Δεν έγινε κανένας προγραμματισμός
για την επόμενη μέρα σε περίπτωση νίκης.
Ήταν ένα αποτυχημένο κράτος.
Μετά την απόσυρση των Σοβιετικών από το Αφγανιστάν το 1989,
και χωρίς κανέναν πολιτικό διακανονισμό,
αμέσως ξέσπασε εμφύλιος πόλεμος.
Η Καμπούλ καταστράφηκε ολοσχερώς.
Όταν πήγε στο Αφγανιστάν
υπήρχε μια νέα ομάδα που είχε κερδίσει τη μάχη
για κυριαρχία ανάμεσα στους μουτζαχεντίν και τους πολέμαρχους
μετά την απόσυρση των Σοβιετικών.
Αυτή η ομάδα λεγόταν Ταλιμπάν.
Εμφανίστηκαν ως μια δύναμη του καλού
που θα έφερνε την ειρήνη στο Αφγανιστάν,
κάτι που ουσιαστικά, στην αρχή, ίσχυε.
Πήγαν στο Κανταχάρ και έδιωξαν όλους τους μικροπρεπείς πολέμαρχους.
Το Αφγανιστάν τη δεκαετία του '90 ήταν… Δύσκολα περιγράφεται.
Ήταν ένας άλλος κόσμος. Είχε καταστραφεί ολοσχερώς.
Οι Ταλιμπάν δεν επέτρεπαν την είσοδο στους ξένους.
Ήμουν τυχερός που πήρα βίζα και πήγα οδικώς μέχρι την πρωτεύουσα.
Όλοι οι δρόμοι είχαν κρατήρες από βόμβες.
Παντού υπήρχαν σοβιετικά τεθωρακισμένα
και αναποδογυρισμένα τανκς που σκούριαζαν.
Στον δρόμο για την Καμπούλ.
Ο πόλεμος τελείωσε πριν δέκα χρόνια και κανείς δεν είχε καθαρίσει.
Στο ξενοδοχείο δεν υπήρχαν παράθυρα.
Δεν υπήρχε νερό. Δεν υπήρχε ρεύμα.
Δεν έβλεπες γυναίκες.
Οι γυναίκες δεν κυκλοφορούσαν αν δεν συνοδεύονταν
από τον σύζυγο ή έναν άντρα από την οικογένειά τους.
Αν έβλεπες γυναίκα στον δρόμο,
φορούσε ολόσωμη μπούρκα για να μη φαίνεται το πρόσωπό της.
Στα κορίτσια απαγορευόταν να πάνε σχολείο.
Οι Ταλιμπάν ήταν οι σκληρότεροι όλων.
Είχαν κερδίσει τον εμφύλιο,
όμως είχαν εγκαθιδρύσει μια δρακόντεια,
μεσαιωνικού τύπου ειρήνη στην κοινωνία.
Το πρώτο μου βράδυ ένας Ταλιμπάν χτύπησε την πόρτα μου και μου είπε
"Θέλουμε να έρθεις αύριο σε έναν ακρωτηριασμό και μία εκτέλεση".
Εγώ κι άλλοι λίγοι δημοσιογράφοι πήγαμε στο εθνικό στάδιο της Καμπούλ
και μας οδήγησαν στη μέση του γηπέδου ποδοσφαίρου.
Ο ακρωτηριασμός ήταν το ορεκτικό και έκοψαν το χέρι ενός τύπου
μπροστά σε όλους.
Μετά έφεραν αυτόν που θα εκτελούσαν
και ήταν μια σκηνή βγαλμένη από εφιάλτη.
Τον πήγαν στη μέση με δεμένα τα μάτια.
Είχε δολοφονήσει κάποιον σε μια διαμάχη για το νερό.
Η οικογένεια του θύματος ήταν εκεί, καθώς και η δική του.
Η οικογένειά του έκλαιγε και ζητούσε να δείξουν έλεος.
"Σας παρακαλώ, δείξτε οίκτο".
Και η οικογένεια του θύματος έλεγε "Όχι".
Οι Ταλιμπάν έδωσαν ένα τουφέκι στον αδερφό του θύματος
και αυτός πήγε στο κέντρο,
ενώ διάβαζαν το Κοράνι στα μεγάφωνα.
Ο αδερφός πήρε το τουφέκι και τον πυροβόλησε.
Έπεσε κάτω νεκρός, τον τσουβάλιασαν και αυτό ήταν.
Αυτή η κατάσταση επικρατούσε.
Η κυριαρχία του Ισλαμικού Εμιράτου του Αφγανιστάν
κράτησε σχεδόν επτά χρόνια.
Ο λαός του Αφγανιστάν έχει ακόμα όμορφες αναμνήσεις.
ΤΖΑΛΑΛΟΥΝΤΙΝ ΣΙΝΒΑΡΙ ΠΡΩΗΝ ΗΓΕΤΗΣ ΤΑΛΙΜΠΑΝ
Θυμάμαι την αίσθηση της ασφάλειας.
Σε όλο το Αφγανιστάν επικρατούσε ασφάλεια.
Κανένας Αφγανός δεν τολμούσε να σκοτώσει τον άλλον
λόγω των προσωπικών τους διαφορών.
Μουσουλμάνοι εξτρεμιστές, γνωστοί ως Ταλιμπάν,
παραβιάζουν τα δικαιώματα των γυναικών και απαγορεύουν τις σύγχρονες απολαύσεις.
Από τότε που κατέλαβαν το μεγαλύτερο μέρος του Αφγανιστάν,
φιλοξενούν τους πιο επικίνδυνους τρομοκράτες.
Ο Οσάμα μπιν Λάντεν είχε βοηθήσει τον αρχηγό τους, τον Μουλά Ομάρ,
στο να εδραιώσει τη θέση του.
Ο Μουλάς Ομάρ τον ανάγκασε να του υποσχεθεί
ότι δεν θα εξαπέλυε επιθέσεις σε Αμερικάνους από το Αφγανιστάν.
Ήταν γνωστό ότι ο Οσάμα δεν θα έμενε άπραγος.
Στην όγδοη επέτειο της άφιξης του στρατού των ΗΠΑ στη Σαουδική Αραβία,
ο Μπιν Λάντεν επιτέθηκε σε δύο πρεσβείες των ΗΠΑ στην ανατολική Αφρική.
ΚΕΝΥΑ ΤΑΝΖΑΝΙΑ
ΝΑΪΡΟΜΠΙ ΝΤΑΡ ΕΣ ΣΑΛΑΜ
ΝΑΪΡΟΜΠΙ, ΚΕΝΥΑ
ΝΤΑΡ ΕΣ ΣΑΛΑΜ, ΤΑΝΖΑΝΙΑ
Οι επιθέσεις ενίσχυσαν την απειλή
ότι μπορούσαν να χτυπήσουν σε δύο μέρη ταυτόχρονα.
Αυτές οι πράξεις τρομοκρατικής βίας είναι άθλιες. Είναι απάνθρωπες.
Θα χρησιμοποιήσουμε όλα τα μέσα στη διάθεσή μας
για να έρθουν οι υπεύθυνοι ενώπιον της δικαιοσύνης,
ό,τι κι αν γίνει, όσος χρόνος κι αν χρειαστεί.
22 ΑΥΓΟΥΣΤΟΥ 1998
Ξέραμε ότι η Αλ Κάιντα δεν θα σταματούσε.
Θα προσπαθούσαν να χτυπήσουν και αλλού.
Είχαμε πληροφορίες ότι σχεδίαζαν
να επιτεθούν σε ξενοδοχεία στην Ιορδανία.
Σκόπευαν να δολοφονήσουν τον Πάπα Ιωάννη Παύλο τον Β'
καθώς βάπτιζε πιστούς στον Ιορδάνη ποταμό
και να επιτεθούν σε πιστούς στα σύνορα του Ισραήλ με την Ιορδανία.
Ήταν ένα γιγάντιο σχέδιο, όμως εξαρθρώσαμε όλον τον πυρήνα.
Ανησυχείτε ότι θα υπάρξει τρομοκρατικό χτύπημα
πριν την πρωτοχρονιά;
Είμαστε σε επιφυλακή και εργαζόμαστε πυρετωδώς.
Όμως θα έλεγα στον αμερικανικό λαό
να συνεχίσει όπως τώρα και να απολαύσει τις διακοπές του.
Αξιωματούχοι του Πενταγώνου
αναφέρουν ότι τέσσερεις ναύτες σκοτώθηκαν και πάνω από 30 τραυματίστηκαν
μετά από επίθεση αυτοκτονίας στο αντιτορπιλικό USS Cole.
Ένα μικρό σκάφος, μια βάρκα,
με δύο μέλη της Αλ Κάιντα, χτύπησε το USS Cole στο μέσο του
ενώ ανεφοδιαζόταν στο Άντεν της Υεμένης.
Χτύπησαν στο κέντρο του πλοίου
εκεί που βρισκόταν η καφετέρια.
Ήταν τεράστια έκρηξη, έκανε μεγάλη ζημιά,
και 17 ναύτες σκοτώθηκαν εκείνη τη μέρα στο Άντεν της Υεμένης.
2001 ΝΙΚΗ ΤΟΥ ΜΠΟΥΣ ΣΤΙΣ ΕΚΛΟΓΕΣ
Το σύστημα χτύπαγε κόκκινο από τις προειδοποιήσεις.
Περιμέναμε κάποιου είδους επίθεση σε κάποια τοποθεσία.
Δεν ξέραμε το είδος της επίθεσης ούτε πού θα γινόταν.
Δεχόμασταν πολλές αναφορές.
Αν έχεις μία μεμονωμένη πληροφορία,
ίσως δεν είναι αληθής,
ίσως είναι μια τυχαία συζήτηση
και ίσως δεν είναι επιβεβαιωμένη.
Λαμβάναμε έναν τεράστιο όγκο πληροφοριών
που ήταν προειδοποιήσεις και ενδείξεις ότι κάτι θα συνέβαινε.
Πάντα υπάρχουν γραφειοκρατικές αντιπαλότητες.
Συχνά έχουν βαθιές ιστορικές ρίζες.
Συχνά υφίστανται σε προσωπικό επίπεδο.
Η τρομοκρατία αντιμετωπίζεται από πολλές υπηρεσίες,
επιτυχώς θα έλεγα,
όμως δεν νιώθουν την ανάγκη να συνεργαστούν στενά.
Θυμηθείτε τα τέλη της δεκαετίας του '90 στις ΗΠΑ.
Παρακολουθούσαμε την κάθε λεπτομέρεια
του σκανδάλου Κλίντον με τη Μόνικα Λεβίνσκι.
Υπήρχαν βαθύτατα σχίσματα ανάμεσα σε Δημοκρατικούς και Ρεπουμπλικάνους
που εκδηλώνονταν με διάφορους τρόπους.
Ήμασταν απορροφημένοι με όσα συνέβαιναν στις ΗΠΑ
και δεν γνωρίζαμε για τις έχθρες,
συχνά σε προσωπικό επίπεδο, ανάμεσα στις μυστικές υπηρεσίες.
Όλα αυτά συνέβαιναν όσο ο Μπιν Λάντεν εργαζόταν μεθοδικά
για να συμπληρώσει τα κομμάτια του παζλ
μιας κοσμοϊστορικής τρομοκρατικής επίθεσης.
11 ΣΕΠΤΕΜΒΡΙΟΥ 2001
25 ΛΕΠΤΑ ΜΕΤΑ ΤΗΝ ΠΡΩΤΗ ΕΠΙΘΕΣΗ
Έχουμε πολλά συμβάντα εδώ, η κατάσταση κλιμακώνεται.
ΦΩΝΗ ΕΛΕΓΚΤΗ ΕΝΑΕΡΙΑΣ ΚΥΚΛΟΦΟΡΙΑΣ AMERICAN AIRLINES
Τζιμ ΜακΝτόναλντ.
Ινδιανάπολη, έχετε νέα από την American 77;
Έχουμε αναφορά για δεύτερο αεροπλάνο στο Παγκόσμιο Κέντρο Εμπορίου.
Ξέρετε για την αεροπειρατεία στην American 11;
-Στην Πτήση 11; -Ναι. Έγινε αεροπειρατεία.
Ήταν από Βοστώνη προς Λος Άντζελες.
Και η 77 είναι πτήση από Ντάλες προς Λος Άντζελες.
9:19 Π.Μ.
Η American 77 ήταν δυτικά του Τσάρλεστον στη Δυτική Βιρτζίνια.
Πιστεύουμε ότι έχει γίνει αεροπειρατεία.
9:21 Π.Μ.
Κατευθύνεται προς την Ουάσινγκτον.
Δώσε σήμα στο Λάνγκλεϊ. Πες να πάνε στην Ουάσινγκτον.
Ελήφθη.
Στην Ινδιανάπολη μίλαγαν με έναν τύπο.
Ποιον;
-Της American 77. -Εντάξει.
Σε ύψος πτήσης 3-5-0 το ραντάρ έχασε επαφή,
δεν τον βρίσκουν πουθενά
και δεν ξέρουν πού είναι ή τι έγινε.
Αναφορά για αεροπλάνο δέκα χλμ. νοτιοανατολικά του Λευκού Οίκου.
-Νοτιοανατολικά του Λευκού Οίκου; -Ναι. Ανατολικά.
Απομακρύνεται;
Ναι. Το αεροπλάνο απομακρύνεται.
-Από τον Λευκό Οίκο; -Ναι.
Στον Λευκό Οίκο. Στείλτε μαχητικά. Χριστέ μου.
9:36 Π.Μ.
Ήμασταν περίπου 16 άτομα στη σύσκεψη προσωπικού
και όταν συνέβη
ήταν ο δυνατότερος θόρυβος που είχα ακούσει ποτέ στη ζωή μου.
Και όλα σκοτείνιασαν.
Υποτιτλισμός: Νίκος Τζερμπίνος